CELEX: 62016TN0731
Language: sl
Date: 2016-10-10 00:00:00
Title: Zadeva T-731/16: Tožba, vložena 10. oktobra 2016 – Perifereia Stereas Elladas/Komisija

12.12.2016   
            
            
               SL
            
            
               Uradni list Evropske unije
            
            
               C 462/36
            
         Tožba, vložena 10. oktobra 2016 – Perifereia Stereas Elladas/Komisija
   (Zadeva T-731/16)
   (2016/C 462/46)
   Jezik postopka: grščina
   
      Stranki
   
   
      Tožeča stranka: Perifereia Stereas Elladas (Lamia, Grčija) (zastopnik: K. Bakas, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za ničen Sklep generalnega direktorata Evropske komisije za zaposlovanje, socialne zadeve in vključevanje z dne 10. avgusta 2016, št. 4310049 (Ref. Ares(2016) 4310049 – 10/08/2016) ki ga je podpisal direktor službe za socialne zadeve, s katerim je bil zavrnjen predlog za financiranje z dne 3. decembra 2015, ki ga je vložil konzorcij, ki ga vodi tožeča stranka, za program Evropske komisije za zaposlovanje in socialne inovacije EASI (PROGRESS AXIS) 2014-2020 v zvezi z inovativnimi socialnimi politikami s ciljem izvedbe reform socialnih služb, za katerega je bil izdan razpis za zbiranje predlogov št. VP/2 15/011e;
            
         
               —
            
            
               Evropski komisiji naloži plačilo stroškov tožeče stranke in stroškov njenega odvetnika.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: napačna presoja Evropske komisije v zvezi z vsebino predloga tožeče stranke.
            
         
               2.
            
            
               Drugi tožbeni razlog: kršitev načela sorazmernosti. Tožeča stranka trdi, da če je bil predlog zavrnjen iz formalnih razlogov, je treba izpodbijani akt razglasiti za ničen, ker je v nasprotju s skupnostnima načeloma sorazmernosti in dobrega upravljanja.
            
         
               3.
            
            
               Tretji tožbeni razlog: kršitev načela enakosti, ker je bil rok zaradi tehničnih težav podaljšan za kandidate, ki niso podali predlogov, ni pa bila podobna možnost dana kandidatom, ki so predloge podali, da bi popravili ali dopolnili svoj predlog oziroma podali pojasnila.